“Non á discriminación laboral no Concello de Xinzo!” - CIG: Confederación Intersindical Galega\n25 Xaneiro 2022 11:25\n“Non á discriminación laboral no Concello de Xinzo!”\nDelegados/as da CIG-Administración e traballadores/as municipais mobilizáronse diante do consistorio\nXinzo - 14 Mai 2021\nDelegados/as da CIG-Administración e traballadores/as municipais mobilizáronse hoxe para rexeitar a “discriminación laboral” no Concello de Xinzo de Limia e denunciar a "vulneración" do dereito de negociación colectiva por parte do Goberno local.\nDende a central sindical explican que o sistema de negociación do Concello, que consiste en chegar a acordos con determinados grupos profesionais, non só viola o dereito á negociación colectiva senón que produce discriminación entre os traballadores/as, “xa que que á minoría lle son outorgados novos dereitos mentres lles son conxelados á maioría”.\nA pesar de que intentaron chegar a un entendemento coa actual alcaldesa, non lograron que a rexedora atendese ningunha das súas propostas. “Máis ben ao contrario, decidiu levar ao pleno os orzamentos de 2021 sen aprobación sindical, incluíndo acordos con certos grupos do persoal, malia os reparos da Secretaría Municipal”. As protestas terán continuidade nos vindeiros días “no caso de que o grupo de Goberno non cambie de actitude”.\nA CIG mobilizarase contra a vulneración do dereito de negociación colectiva por parte do Concello de Xinzo\nA CIG denuncia o discriminatorio reparto que fai Inditex da prima de beneficios entre o persoal


A Xunta aproba a achega para manter o comedor da EEI - TERRACHAXA\nA Xunta aproba a achega para manter o comedor da EEI\nPor Redacción XA12 Febreiro, 2021Febreiro 13th, 2021Sin comentarios\nO Goberno galego colaborará co Concello de Vilalba na prestación do servizo de comedor escolar na Escola de Educación Infantil (EEI) de Vilalba, cunha achega de 31.727,50 euros, segundo o convenio autorizado polo Consello da Xunta entre a Consellería de Cultura, Educación e Universidade e este Concello.\nNo marco deste convenio, a Consellería subvencionará os menús escolares de 49 comensais da EEI de Vilalba durante o que resta do actual curso 2020/21 e durante todo o curso 2021/22, que é o seu período de vixencia. Pola súa banda, o Concello de Vilalba comprométese a asumir a xestión e organización deste comedor escolar, o que abrangue a contratación da elaboración e servizo dos menús, así como o coidado e asistencia do alumnado durante as comidas.\nEste convenio foi un dos temas tratados durante a reunión que mantivo a alcaldesa de Vilalba, Elba Veleiro, e o o primeiro tenente de alcalde do concello, Rodrígo Pavón, co presidente da Xunta en xaneiro.\nNa reunión, Veleiro e Pavón demandaron “axilidade” para a sinatura do convenio necesario para a xestión municipal do comedor da escola infantil. “É unha competencia autonómica pero decidimos asumila porque os pais e nais necesitan o servizo, polo que só falta activar o convenio coa Xunta”, explicara naqueles intres a alcaldesa.\nFeijóo anunciou que a mediados de febreiro íase asinar o convenio, por un importe de máis de 31.000 euros, incluíndo os meses deste curso e do curso que vén, que sufragará a Xunta.\nPero non foron estas as únicas demandas que se presentaron ante o titular da Xunta.\nPara o Concello é prioritaria a construción dun centro de día, unha competencia autonómica, para evitar que as veciñas e veciños teñan que desplazarse a concellos limítrofes.\nA intención do Concello é utilizar parte dos terreos da estación de autobuses para o centro de día, como xa lle manifestara a alcaldesa o pasado mes de outubro.\nEn materia de vivenda, Feijóo salientou que o Instituto Galego de Vivenda e Solo é propietario de 3 edificacións para rehabilitar, nas rúas Concepción Arenal, Ferrería e Porta da Cima. Unha vez que se obteña a autorización de Patrimonio, confirmou que a Xunta encargará a redacción dos proxectos dos dous inmobles e a demolición dos restantes. Por último, pedíronlle a Núñez Feijóo a reforma dos dous quilómetros da estrada LU-119, a entrada ao núcleo urbano desde Lugo, que presenta unha capa de rodadura nun estado moi deteriorado, así coma as obras necesarias para o arranxo das beirarrúas de ambas marxes. Trátase da última vía que queda por arranxar tralo proceso de transferencia de varios viais realizado no ano 2010.\n“Quixemos trasladarlle estes temas de vital importancia, o centro de día, a xestión do comedor e a rexeneración do vial e as beirarrúas na rúa Galicia e Cidade de Lugo, sen perder a oportunidade de recordarlle outros asuntos, como a necesidade de incrementar a aportación da Xunta ao Servizo de Axuda no Fogar, a colaboración autonómica na ampliación do polígono industrial Sete Pontes ou as obras necesarias para o reacondicionamento e posta en valor do Mupav”, engade Pavón.


Este libro non é un léxico no sentido estrito; é máis ben unha escolma de conceptos ordenados alfabeticamente, co fin de facilita-lo seu uso e consulta. Destes conceptos, algúns están tratados dun xeito máis propiamente léxico-gráfico, mediante unha breve definición/explicación. Outros, a maioría, están desenvolvidos máis demoradamente e mesmo conteñen valoracións ou opinións claramente ideolóxicas, cousa que ningún léxico ou dicionario ortodoxo debe admitir. Pero resulta que este léxico eco-pacifista é heterodoxo: non é neutral. O seu autor confesa humildemente estar cheo de prexuízos a prol dunha cultura de paz e en contra dunha cultura de guerra, de insolidariedade, de despilfarro. Perante a paz non se debe ser neutral. É un discurso moral. Xunto coa máxima obxectividade, acompaña o posicionamento a prol duns valores e en contra doutros. Este é un léxico cheo de valoracións.\nLéxico ecopacifista Publicado en 12 Novembro, 2010 - 20:43


O bautizo na praza da Mercé rendeu homenaxe a un mito da festa, Miguel "do Encanto"\nForon vestidos en público e sairon logo a correr polo casco vello de Verín\nOito son os novos cigarrón, do milleiro que xa se contabilizan na vila, os que na tarde do sábado e da man da Asociación Cigarrón de Verín se incorporaron a esta sorte de orde ancestral. No escenario foron vestidos seguindo as instruccións do presidente do colectivo, Juan Carlos Castro. Logo, Modesto Meno oficiou de mestre da cerimonia de incorporación.\nOs novos integrantes foron vestidos polos seus familiares no escenario, seguindo as instruccións do presidente da Asociación, Juan Carlos Castro.\n10:31 do 3 de marzo de 2019\nA xornada do sábado de Entroido tivo como acto máis representativo o bautizo dos novos cigarróns, promovido pola Asociación Cigarrón de Verín e no que se lle da a benvida aos cativos -e non tanto, como aconteceu nesta última edición- a unha sorte de comunidade que fai que todo aquel que viste o traxe acabe por obter una completa transformación. Ademais, recoñeceuse públicamente a figura doutro valedor da festa, Miguel "do Encanto", que aínda que lle cedeu o protagonismo ao seu fillo Xandre á hora de recoller o recoñecemento estivo presente entre o público. Miguel recibíu da Asociación Cigarrón de Verín unha réplica da que foi a súa careta cando corría o Entroido pola vila.\nAsí, dende este sábado, entre o milleiro de cigarróns de Verín que xa se contan, están de xeito oficialmente recoñecido polo mestre de cerimonia Modesto Meno os seguintes: Luís Álvarez Gamote -o máis medrado de todos eles, 49 anos-, Marcos Villa San Martín (9 anos), Álex Ferreira Saraiva (15 anos), Iago San Martín Costela (9 anos), Sofía González Pérez (5 anos), Agustín Garza Hernando (7 anos), José Cid Fernández (8 anos) e Nerea Salgado Rodrigues (10 anos). Logo de seren vestidos seguindo as instruccións do presidente da Asociación Cigarrón de Verín, Juan Carlos Castro, os novos integrantes sairon a correr polas rúas do casco vello da vila.\nO acto, que ateigou a praza da Mercé, onde non faltou a música dunha discoteca móbil, rematou coa entrega dunha careta de cigarrón e unha zamarra aos premiados no sorteo que no mesmo lugar se celebrou.\nEntroido de Verín 2019 Bautizo do Cigarrón\nXosé Lois Colmenero 14/06/20\nXosé Lois Colmenero 02/06/20


O sector escénico en Galicia conta dende este mes cunha guía de...\nO sector escénico en Galicia conta dende este mes cunha guía de recomendacións fronte á Covid-19 para a actividade específica. O documento acordouno por consenso o comité de Saúde Laboral do Convenio de Actores e Actrices de Galicia, integrado pola Asociación de Actores e Actrices de Galicia (AAAG), Comisións Obreiras (CCOO), Unión Xeral de Traballadores (UXT) e Confederación Intersindical de Galicia (CIG) como parte dos/as traballadores/as e a Asociación Galega de Empresas de Artes Escénicas-Escena Galega e a Axencia Galega das Industrias Culturais (Agadic). Neste documento, aprobado finalmente o 16 de novembro tras diferentes sesións de análise e debate, inclúese a recomendación de que “a acción preventiva inclúa a realización ao elenco artístico de cribados e/ou as probas necesarias para a detección da Covid na forma e periodicidade determinadas polos Servizos de Prevención de Risco Laboral”.\nEsta guía está suxeita a posibles actualizacións como consecuencia de futuras normativas que podan aprobarse sobre medidas de protección e prevención ante a Covid-19 e, en todo caso, remítese sempre ao cumprimento da normativa de seguridade e saúde laboral vixente, así como ás disposicións gobernamentais e sanitarias establecidas para evitar o contaxio do virus.\nAdemais, o texto consensuado en Galicia recolle que a produción do espectáculo, a dirección do mesmo e o seu persoal artístico detallarán de forma conxunta as condicións nas que se desenvolverá o espectáculo para que os Servizos de Prevención de Riscos Laborais poidan realizar a súa avaliación e propoñer as medidas necesarias, tomando en conta diferentes variables: momento do proceso (ensaio ou exhibición), distancia, máscara e/ou direccionalidade das accións, tempo de exposición, tamaño do espazo e a súa ventilación, número de intérpretes en escena ou as características específicas do elenco.\nDeste xeito, o sector conta xa en Galicia cunha guía de recomendacións propias e actualizadas a situación actual para garantir que a seguridade no eido das artes escénicas cubra tanto ao público coma o conxunto dos seus traballadores/as. Unha guía propia que é, ademais, froito da colaboración entre as diferentes asociacións profesionais, sindicatos e institucións públicas reunidas no Comité de Saúde Laboral do Convenio de Actores e Actrices de Teatro.


DOP Mexillón de Galicia celebrará o 14 de novembro eleccións para renovar o seu consello regulador – O Barbanza\nDOP Mexillón de Galicia celebrará o 14 de novembro eleccións para renovar o seu consello regulador\nO Diario Oficial de Galicia (DOG) publica hoxe a orde da Consellería do Mar pola que se convocan as eleccións para a renovación dos órganos de goberno do Consello Regulador da Denominación de Orixe Protexida (DOP) Mexillón de Galicia. As eleccións terán lugar, segundo o calendario establecido, o sábado 14 de novembro.\nNestes comicios elixiranse un total de 12 vogais do Consello que á súa vez decidirán quen serán o presidente e os vicepresidentes do organismo. Destes vogais, seis son en representación do subsector produtor e seis das empresas comercializadoras (tres correspondentes aos centros de depuración e/ou expedición de mexillón fresco e tres ás empresas de transformación).\nA orde establece que poderán ser electores as persoas físicas ou xurídicas que, antes da entrada en vigor da convocatoria, estean debidamente inscritas e con actividade nalgún dos censos do Consello Regulador, non carezan do dereito de sufraxio activo consonte ao disposto pola normativa de réxime electoral xeral e non fosen sancionados con carácter firme coa suspensión da súa inscrición no rexistro correspondente.\nSerán elixibles como vogais do organismo aquelas persoas físicas ou xurídicas que reúnan os requisitos para seren persoa electora e que non estean afectadas polas causas de inelixibilidade previstas na normativa de réxime electoral xeral.\nO censo electoral será elaborado pola Comisión Electoral e estará constituído por todas e cada unha das persoas titulares inscritas e con actividade nos rexistros do Consello Regulador. A súa estrutura estará conformada polo censo do subsector produtor, constituído polos titulares de bateas inscritas no Rexistro de Bateas do Consello Regulador, o censo do subsector da comercialización de mexillón en fresco, integrado polas persoas inscritas no Rexistro de Centros de Depuración/Expedición, e o censo do subsector da transformación, composto polo integrantes do Rexistro de Centros de Transformación.\nEn canto ao calendario electoral, a campaña iniciarase ás 00.00 horas do día hábil posterior ao de proclamación definitiva de candidaturas e finalizará ás 24:00 horas do sétimo día de campaña. A votación realizarase entre as 11:00 horas e as 17:00 horas do primeiro sábado posterior ao día de finalización da campaña electoral. A continuación, no segundo día hábil posterior ao da votación, a Xunta Electoral procederá á proclamación provisional dos vogais electos. Para a asignación de vogalías aplicarase o sistema proporcional directo.\nNa mesma xornada de proclamación definitiva dos vogais saídos do resultado dos comicios convocarase o pleno do Consello Regulador co obxectivo de que se poida celebrar nos seguintes días a sesión de constitución do pleno, na que se elixirán por maioría aos representantes do organismo que exercerán a partir dese momento os cargos de presidente e vicepresidentes.\nMexillóns de Galicia


kaka's blog: Parábola do venres: Non te rendas\nta ben a choia esta..é verdá q nom ai q keixarse se é culpa dun mesmo...ta xula sim, dixéchesme q era curta a d oxe pero nom pasa na pq mais vale calidá q cantidá!enha pois na sperarei a q a xente comente pra crear unha conversa x eikí aer q sae...\nsexta jan 13, 11:39:00 da tarde\nGústame este "non te rendas", sen embargo, sinto que teño que facer unha pequena matización con respecto á idea que se recolle. Eu penso que sí hai que resistir, porque precisamente iso, e non o contrario, é o que significa non rendirse. ¿Por que temos que tornarnos en algo diferente ó que realmente somos simplemente porque outros o queran? Penso que cando algo, dende o exterior, nos transforma, non é para voltarnos "diferentes" ó resto, senon precisamente para facernos iguais, á imaxe e semellanza desa realidade externa. A pluralidade é un tesouro que debemos conservar alá onde vaiamos: todos somos distintos de todos e non podemos pretender ser iguais, que nos "modelen". Na aprendizaxe nos tornamos en algo diferente, pero nunca polos esforzos dos demáis, senon polos nosos esforzos. Iso sí que é complicado e doloroso: o crecemento e a aprendizaxe por nós mesmos para transformarnos en algo máis belo, pero ese algo só pode ser o que nós queramos ser respetando a nosa esencia, e nunca o que outro decida por nós. ¿Non estades de acordo?\nsábado jan 14, 02:44:00 da tarde\nTotalmente de acordo, penso que non temos que ser nós mesmos e non deixarnos influír polo que nós ven dende a sociedade, pero isto tamén con matices, porque as críticas construtivas debemos aceptalas para seguir mellorando e tal...\nVeña, que resultan interesantes estas conversacións... a ver se o resto tamén se anima...\nsábado jan 14, 03:54:00 da tarde\nHola Kaká! Como xa sabes que o teu blog me deixa con cara de parva, quixen invitarche (mira a miña páxina de blogia) a continuar un meme de blogs que circula por ahí (vas ver que é doado cando o leas). Aínda que non sexas mestre (podes poñer nun dos apartados "blogalumno"), o teu punto de vista penso que debe ser tido moi en conta, e sei que vas coller o relevo con interese. Bicos!!\ndomingo jan 15, 11:35:00 da manhã


Os traballadores/as da auxiliar de mantemento do IMD volven protestar no pleno de Vigo para esixir a súa readmisión\nDende a CIG-Servizos reclaman a convocatoria do consello reitor do Instituto Municipal de Deportes para abordar o conflito laboral\nOs empregados/as da empresa auxiliar de mantemento do Instituto Municipal de Deportes (IMD) de Vigo volveron hoxe ao pleno para esixir a súa readmisión, polo menos até que se resolva o recurso presentado polo Concello contra a sentenza que recoñece cesión ilegal de traballadores/as. Dende a CIG reclaman a convocatoria do consello reitor da entidade para abordar o conflito laboral.\nA sesión plenaria retomouse hoxe despois de que o pasado luns fose suspendida polo alcalde tras as protestas dos afectados/as, ás que tamén se sumaron as reivindicacións da plataforma Stop Desahucios. Nesta ocasión os controles policiais intensificáronse para evitar que as persoas que ocupaban as bancadas do público introducisen carteis alusivos ao conflito laboral entre o Goberno local e os empregados/as despedidos/as da contrata de mantemento do instituto municipal.\nCon todo, algúns deles/as conseguiron acceder ao salón de plenos con carteis que despregaron durante a sesión. Aínda que nesta ocasión as protestas non alcanzaron o ton do luns, xa que o esaxerado despregue policial ordenado polo rexedor vigués do PSOE facía presaxiar que serían desaloxados á primeira ocasión. Deste xeito, os berros reclamando unha solución ao conflito só se escoitaron ao remate da sesión.\nDende a federación de Servizos da CIG criticaron a actitude do alcalde e adiantaron que a problemática laboral prolongarase no tempo no caso de que os responsábeis municipais non opten por atender as demandas dos afectados/as. Ao mesmo tempo, reclamaron a convocatoria do consello reitor do IMD para abordar o conflito iniciado tras o despedimento de 11 persoas.


®Pôesia do Mundo: Dor de ausencia\nEsta noite aflíxeme\na dor da túa ausencia;\nberrei o teu nome,\narelei facerte miña,\nata me halucinares.\nsentín o teu corpo palpitar\nao compás das miñas cariñas.\nAcordei varias vezes,\ncoa única escusa\nde te ollar\nata máis aló do amencer.\nNon foi un soño, non pode ser,\nquero acreditar que non estás lonxe,\né mester non te esvaeceres\ncoa luz do día.\nEtiquetas: Basilio Rodríguez Cañada


Nedvěd aparece na escena internacional cando a selección checa chega á final da Eurocopa de Fútbol 1996. Perderían este encontro por 2-1, levándose a Alemaña o triunfo cun gol de Ouro de Oliver Bierhoff. O torneo, porén deu a coñecer ós grandes futbolistas daquela selección, entre eles, o propio Pavel. Así, ese mesmo ano ficha pola Lazio, escadra italiana da Serie A, coa que conseguiría unha Copa de Italia (1998) e unha Recopa de Europa (1999).\nNo ano 2001 marcha cara a Juventus, que paga á Lazio 41,2 Millóns de Euros. Ao longo destes anos, foi unha peza imprescidible da escadra turinesa, sendo determinante nos scudettos que conseguíu nos anos 2002,2003,2005 e 2006.\nDe tódolos xeitos, este retiro non foi definitivo. En novembro do ano 2005 Pavel volta á selección para xogar a repesaca da fase de clasificación para o Mundial de Alemaña no 2006. Enfrontáronse a Noruega, vencendo os dous encontros por 1-0, tanto en Oslo coma en Praga. Así, Chequia participa nun mundial despois da separación de Checoslovaquia. Desgraciadamente, e tras gañar 3-1 ós Estados Unidos de xeito abraiante, as lesións ceibáronse ca escadra e perderon contra á Italia e Ghana. Chequia non foi quen pasa-la primeira rolda.\nTraído desde "https://gl.wikipedia.org/w/index.php?title=Pavel_Nedvěd&oldid=5155377"\nÚltima edición o 22 de maio de 2019 ás 10:43


O alcalde de Foz está contrariado porque a oposición non aprobou unha dedicación para a concelleira de Cultura.\nNa sesión fo aprobada a dedicación exclusiva do alcalde e rexeitada a da concelleira de Cultura.\nJavier Castiñeira señalou que quedo demostrada a incoherencia de partidos como o PSOE e como o BNG, que gobernan noutros Concellos da Mariña e que contan con máis dedicacións que o de Foz.\n3.2/5 [83 Voto/s]\nFoz, 9 de xullo de 2015.- O alcalde de Foz, Javier Jorge Castiñeira, está contrariado porque no pleno da corporación municipal celebrado onte a oposición non permitiu a aprobación dunha dedicación para a concelleira de Cultura, nin total nin sequera parcial. Non obstante, o rexedor destaca o bo talante que houbo por parte de todos os grupos políticos tanto na sesión plenaria como na reunión da xunta de portavoces.\nJavier Castiñeira fixo hoxe unha valoración do pleno “regular, porque gran parte das propostas que presentaba o goberno local do Partido Popular, que viñan xa traballadas dunha xunta de portavoces previa celebrada a semana pasada, foron aceptadas. Pero na máis importante, que era a das dedicacións exclusivas que propoñía o goberno do PP, aprobouse unicamente a do alcalde e non a da concelleira de Cultura, para a que se propoñía unha dedicación por un importe anual de 27.000 euros brutos. Intentouse tamén que esa dedicación fose parcial en vez de total, pero tampouco aceptaron a media dedicación, de 15.000 euros brutos. Por este motivo estou un pouco contrariado, porque vese que noutros concellos con menor entidade que Foz, con menos poboación e actividade, gobernados polo Partido Socialista e polo BNG, non teñen esta mesma opinión e hai máis dedicacións exclusivas que en Foz e máis concelleiros traballando. Chámannos bastante a atención estas incoherencias, sobre todo porque o Partido Popular ofreceulles aos outros grupos entrar no goberno e esa dedicación se levaban a Concellería de Cultura, pero non quixeron”.\nO alcalde engadiu que “a pesar do bo clima dos portavoces, que eu creo que teñen unha intención boa, mellor que a que tiñan os do anterior mandato, considero que lles falta peso político nas asembleas e comités dos seus propios partidos e non son capaces de convencer aos seus compañeiros de partido de que os intereses de Foz deben primar moito por enriba dos intereses de partido. E neste caso eu creo que o que lles interesa aos partidos é que o goberno de Foz teña pouca forza, poucas dedicacións e os máximos problemas. Pero, dende logo, vamos seguir para adiante, dedicándonos o máximo posible ao Concello; preferíamos que fora noutras condicións, incluso con socios de goberno que atenderan as súas concellerías, o que non pode ser, pero vamos poñer a máxima ilusión, traballo e esforzo para sacar adiante este goberno. E espero que noutros asuntos de importancia para os grupos políticos da oposición primen os intereses xerais e non os dos seus compañeiros nas asembleas ou os intereses partidistas”.


Mariña Patrimonio: 2009/08\nMariñaPatrimonio denuncia o traslado de restos arqueolóxicos do Castro da Atalaia\nMariñaPatrimonio denunciou perante SEPRONA e da Dirección Xeral do Patrimonio o traslado, presuntamente ilegal, de materiais arqueolóxicos mesturados con area procedentes da destrución que Promociones San Ciprián provocou en decembro de 2007 no xacemento arqueolóxico inventariado do castro de San Cibrao. Estes materiais, que permanecían nunha finca fronte á gasolineira de Cervo, están sendo trasladados ao polígono industrial de Foz, incumprindo o que determina a lei para a remoción de terras con restos arqueolóxicos.\nTrátase da acumulación duns 50 camións de restos que posteriormente foron tapados con terra doutra procedencia. ADEGA rescatou deste depósito, nunha simple inspeción superficial, dous muíños e restos de cerámica, denunciando estes feitos a 16 de xaneiro de 2008.\nA pesar de que estes feitos foron denunciados hai case dous anos e que a D.X. do Patrimonio coñecía a existencia deste depósito con materiais arqueolóxicos, non se fixo ningunha intervención nel nin se procedeu á súa protección.\nA Lei 8/1995 do 30 de outubro do Patrimonio Cultural de Galicia, no seu artigo 56.3 determina o control por un arqueólogo das remocións de terras que afecten ou poidan afectar un espazo onde se presuma a existencia de restos arqueolóxicos. Neste caso non se trata dunha presunción, senón que a aparición de dous muíños e de cerámica confirman a existencia de restos arqueolóxicos.\nEste traslado crea un novo xacemento arqueolóxico no polígono industrial de Foz, falseando a historia e provocando, deste xeito, problemas no estudo arqueolóxico da Mariña.\nMariñaPatrimonio solicita nas súas denuncias a inmediata paralización do traslado dos materiais e a paralización das obras no polígono industrial de Foz mentras non se comprobe se nos materiais acumulados procedentes de Cervo hai restos arqueolóxicos. Tamén solicita a intervención arqueolóxica nestes restos co obxecto de recuperar os materiais arqueolóxicos procedentes do xacemento inventariado do castro da Atalaia.\nPublicada por MARIÑA PATRIMONIO à(s) 14:00 2 comentários:\nMariñaPatrimonio denuncia o traslado de restos arq...


Nova campaña de vixilancia entre os autobuses de transporte escolar - NH Diario\nInicio España Nova campaña de vixilancia entre os autobuses de transporte escolar\nImaxe dun autobús escolar_Fonte: grandoure.com\nA velocidade inadecuada e as distraccións son as principais causas dos accidentes nos que están implicados este tipo de vehículos\nA Dirección Xeral de Tráfico-DXT puxo en marcha unha campaña para controlar os autobuses destinados ao transporte escolar. Segundo a DXT, cada día máis de 600.000 menores desprázanse en transporte escolar para acudir ao colexio e 9 de cada 10 úsano ao longo do curso para realizar excursións ou actividades deportivas.\nDurante unha semana, os axentes da Agrupación de Tráfico da Garda Civil intensificarán as inspeccións comprobando a pertinente documentación pero tamén as condicións técnicas e os elementos de seguridade. Esta campaña de control realizarase tanto en vías urbanas como interurbanas.\nSegundo o informe da Fundación Línea Directa Transporte escolar, os vehículos destinados a este tipo de transporte teñen 11 veces menos sinistralidade que o coche privado e 6 veces menos que o autobús público. Durante o ano 2019, rexistráronse un total de 37 accidentes con vítimas.\nA velocidade inadecuada e as distraccións son as principais causas dos accidentes nos que están implicados este tipo de vehículos, polo que se controlará especialmente que se circula á velocidade permitida e que non se fai uso do teléfono móbil ou outros aparellos que supoñan distracción. Tamén se realizarán controis de alcol e outras drogas entre os condutores, adoptando todo o protocolo sanitario.\nArtigo anteriorO Santander rebaixa as condicións do ERE un 5%\nArtigo seguinteEntregados en Vimianzo os premios dos microrrelatos contra a violencia machista\nO BNG rexeita a incautación dos fondos municipais por parte do...\nRedacción - 1 Setembro 2020\nMariano Rajoy pensa que gobernar con Podemos ou ERC é un...\nLidia T. - 9 Decembro 2019\nO Goberno e as comunidades autónomas acordan unha actividade lectiva presencial...\nLidia T. - 27 Agosto 2020


Ademais da participación de Salustiano Mato e Alberto Núñez Feijóo, a inauguración do edificio contou coa asistencia de Román Rodríguez, conselleiro de Cultura, Educación e Ordenación Universitaria; Virxilio Rodríguez, vicerreitor en funcións do campus de Ourense; Jesús Vázquez, alcalde de Ourense; Rosendo Fernández, vicepresidente da Deputación Provincial de Ourense, e Ernesto Pedrosa, presidente do Consello Social da Universidade de Vigo, entre outras moitas autoridades. Tamén estiveron numerosos membros da comunidade universitaria, como as e os responsables das diferentes facultades e escolas do campus de Ourense e vicerreitores e vicerreitoras do equipo de goberno en funcións.\nReferente en temáticas da auga\n“Para min, como reitor da Universidade de Vigo, é un auténtico honor e unha sorte que o meu último acto de singradura como reitor sexa a posta de largo do Campus da Auga en Ourense”, comezou destacando Salustiano Mato durante o seu discurso nun acto que pechou os seus oito anos de mandato á fronte da Universidade de Vigo. O reitor en funcións explicou como “esta infraestrutura dalgunha maneira visibiliza todo o traballo que fixemos neste campus entre todos e todas”, agradecendo tamén á Xunta de Galicia o traballo a prol da especialización dos campus como “unha maneira de facer o Sistema Universitario de Galicia máis eficiente”. Recalcando como a especialización do campus de Ourense é “unha mostra da cooperación que existe no SUG e no ecosistema de innovación”, Mato salientou a boa saúde actual do campus de Ourense a pesar “das ameazas da crise económica e da realidade demográfica”, citando cifras como un ocupación superior ao 101%, e máis da metade do seu alumnado de fóra da provincia.\nDurante a súa intervención, Alberto Núñez Feijóo destacou como o novo edificio será “o centro de referencia de todo o noroeste peninsular para o coñecemento vinculado á auga”. O presidente da Xunta de Galicia lembrou como o campus de Ourense foi o primeiro periférico en apostar pola especialización, que iniciou no ano 2013. “Se alguén busca unha referencia para unha especialización tena aquí, no Campus da Auga de Ourense”, afirmou. O titular da Xunta fixo fincapé na súa intervención en como “o que inauguramos hoxe non é só un edificio central fermoso, o que inauguramos hoxe é un proxecto académico, e é un proxecto social, e é un proxecto económico e é un proxecto industrial”. Estamos, subliñou Feijóo, ante “unha gran oportunidade” non só para a comunidade universitaria senón tamén para a Xunta de Galicia, para a Universidade de Vigo e “para Ourense, para as empresas de Ourense, para os traballadores de Ourense e por suposto para o alumnado de Ourense”. Estas oportunidades, afirmou Alberto Núñez Feijóo, son froito da cooperación existente entre a Xunta de Galicia e as universidades galegas e a súa aposta pola excelencia.\nPola súa banda, Jesús Vázquez, alcalde de Ourense, subliñou como “a cidade de Ourense recibe con moitísimo entusiasmo este novo edificio”. Estamos, afirmou o alcalde, “ante un novo aliado no proxecto do futuro que deseñamos desde a cooperación institucional”, lembrando a súa participación na posta en marcha do proxecto de especilización do campus de Ourense como Campus da Auga cando el era conselleiro de Cultura, Educación e Ordenación Universitaria. O Campus da Auga, recalcou Vázquez, é “unha especialización que vai xerar de seguro un valor engadido e estratéxico para toda a cidade, a provincia e mesmo para Galicia”, facendo fincapé no potencial termal ourensán.\nO deseño do edificio foi de Oikos Estudio e estivo asinado por Alfredo Freixedo, Pedro Diéguez, Mª del Carmen Rodríguez, Raquel González, Francisco Javier López e Daniel Carvajal. A construción correu a cargo de Obras e Servizos Gómez Crespo e desenvolveuse desde o verán de 2016 ata finais de 2017. O novo edificio, de tres plantas e máis de 3500 metros cadrados, contará con doce laboratorios de investigación e catro laboratorio da Escola de Enxeñaría Aeronáutica e do Espazo e no seu deseño fíxose fincapé na súa sustentabilidade. Na primeira planta situaranse laboratorios singulares de contaminación de augas e solos; tecnoloxía e diagnose de medios acuáticos; compostos bioactivos e antioxidantes; avaliación toxicolóxica de augas e alimentos; biotecnoloxía; tecnoloxía dos alimentos e nutrición e bromatoloxía. Na segunda planta estarán laboratorios singulares de arqueoloxía e territorio; análise de concas hidrográficas e informática aplicada. Esta segunda planta completarase coa ubicación do Laboratorio Espacial da Escola de Enxeñaría Aeronáutica e do Espazo, dunha aula de informática e dun espazo para o Programa de Doutoramento do Campus da Auga.\nPolo que respecta á nave coñecida como laboratorio de hidráulica, o principal uso será para a Escola de Enxeñaría Aeronáutica e do Espazo, que terá nela un laboratorio de aerodinámica, outro de propulsión e motores e outro de materiais e resistencia de materiais. Nesta nave haberá tamén un espazo de investigación en hidroloxía e outro en arqueoloxía, territorio e auga. Por último, o novo edificio tamén está previsto que albergue os servizos administrativos do campus de Ourense, ata o de agora dispersos en diferentes edificios, e que dea soporte á Agrupación Estratéxica de Investigación do Campus da Auga. Segundo explicou o reitor en funcións, a previsión é que este verán comece a mudanza ao novo edificio para que estea operativo para o curso académico 2018/2019. “Xa están os usos definidos, xa están todos os espazos adxudicados, xa está todo o mundo pendente de que cheguen os equipamentos específicos para os laboratorios”, afirmou Salustiano Mato.\nActas do II Simposio Internacional de Termalismo\nEste mércores tamén se presentou o libro-CD de actas do II Simposio Internacional de Termalismo e Calidade de Vida, celebrado no marco do proxecto do Campus da Auga os días 20 e 21 de setembro de 2017, coincidindo co desenvolvemento da feira Termatalia. Virxilio Rodríguez, vicerreitor en funcións do campus de Ourense; Rosendo Fernández, vicepresidente da Deputación de Ourense; Emma González, directora adxunta de Expourense, e Nita Torres, xefa de servizo de Termalismo do Concello de Ourense, foron as persoas encargadas de presentar unha publicación en formato electrónico que recolle “o éxito” acadado polo simposio en canto a cantidade e calidade de participación. A publicación recolle 43 das comunicacións e pósters presentados na cita, que se centran en temas como as augas mineromedicionais e termais; as innovación e novas experiencias relacionadas co termalismo e a calidade de vida; o patrimonio e a arquitectura termal; o turismo experiencial e de saúde en termalismo; a investigación xeral sobre a auga e os novos retos e tendencias en investigación. Trala presentación do CD, os representantes das diferentes institucións presentes mantiveron unha reunión de preparación do que será o III Congreso Internacional da Auga, que se celebrará en Ourense do 25 ao 27 de outubro de 2018 e que nesta ocasión terá como protagonista a historia, a xeografía e a historia da arte.


Exposición da obra de Ana Basoa\nBaséome en obras doutros autores\n30 de Xaneiro, 2020 - 08:58 h. | Publicada por Radio Fene\n“Baséome en obras doutros autores, pero teño a autorización deles” afirma a pintora Ana Basoa arredor da polémica xurdida pola exposición da Casa da Cultura de Fene. "Son unha pintora amateur non obtiven beneficio ningún da mostra, xa que a realicei sen ánimo de lucro", conclúe a artista.\nIntervención completa de Ana Basoa na clausura da exposición Poñendo luz á noite\n"É certo que cometín un erro ao non especificar claramente que algunha das obras son réplicas ou están inspiradas en obras de outros autores", manifestou Ana Basoa.\nO Concello de Fene enviou un requirimento á autora da exposición “Poñendo luz á noite” concedéndolle un dia para que acredite a autoría das obras. Unha medida adoptada a raíz do informe da responsable do Museo do Humor. Ana Basoa asegurou que lle dará traslado hoxe das autorizacións ao Rexistro municipal. Ao acto de clausura da mostra acudiron unhas 60 persoas e discorreu segundo o previsto, coa actuación musical de Humberto Basoa, despois da intervención da artista.


Blogs Nacionalistas Galegos » Tags » Estatal and Poltica\n8 items tagged "Estatal and Poltica"\nRelated tags: xeral, municipal, local\nPosted: September 29, 2008, 10:32am CEST by pazabraira\nLBL_TAG_TAGS: Poltica Estatal\nEsta fin de semana o Portavoz Nacional do BNG, Anxo Quintana e o Portavoz no Congreso dos Deputados, Francisco Jorquera, indicaron que de non haber modificacións nos orzamentos do Estado, o BNG non os vai apoiar. Non podemos prestarlle o noso apoio a unhas contas que non garantizan o investimento no noso País, pois aínda que [...]\nA batalla do financiamento\nPosted: July 21, 2008, 10:19am CEST by pazabraira\nEsta semana vaise seguir falando moito de financiamento. Vannos seguir acusando aos nacionalistas de ser insolidarios e pedichóns. Xa o facían antes cos cataláns e vascos e agora tamén con nós. Desde logo no BNG temos moi claro que non imos aceptar sen máis a proposta do Ministro Solbes, e o PSOE galego se ten dignidade [...]\nAs balanzas fiscais: mentiras repetidas\nPosted: July 18, 2008, 10:54am CEST by pazabraira\nEsta semana falouse moito de crise, de Fadesa e tamén das balanzas fiscais. O BNG leva anos e anos denunciando que a información que sempre nos dan os partidos estatais sobre o que achega Galiza ao Estado e o que recibe del está falseada. Está falseada porque está claro que se as grandes empresas que [...]\nPosted: July 3, 2008, 12:14pm CEST by pazabraira\nEsta mañá perticipei nunha tertulia económica en Onda Cero. Estiven cun concelleiro do PP e co Secretario Comarcal de CC.OO Todos coincidíamos na análise da situación chamándolle polo seu nome, crise. Esta crise que sobre todo lle afecta aos que menos teñen, aos asalariados, aos labregos, aos autónomos, aos pensionistas,… Desde logo non vou ser eu [...]\nPosted: June 24, 2008, 10:30am CEST by pazabraira\nAnda Quintana negociando transferencias pendentes por Madrid. Onte logrou varias transferencias necesarias para este país, para avanzar no noso autogoberno e para mellorar as condicións de vida de galegos e galegas. E coma sempre no Estado poñen trabas. Que se as cousas son difíciles, que se hai temas en conflito, que se non están dacordo [...]\nO mito do AVE\nPosted: June 6, 2008, 10:30am CEST by pazabraira\nHoxe non podo evitar escribir sobre o AVE, ese mito do que levamos décadas falando en Galiza e tamén en Lugo. Onte a Ministra de Fomento, no Congreso, a preguntas do BNG, nin sequera se dignou a confirmar nada de que fose chegar ao noso país no 2012 e sen embargo Orozco segue insistindo en [...]\nUnha situación delicada\nPosted: May 27, 2008, 11:12am CEST by pazabraira\nA nosa economía atravesa por unha situación realmente delicada. Hoxe sae publicado nun xornal que ir de Lugo a A Coruña nun vehículo diesel, custa de 40 a 84 € máis co ano pasado por estas datas. Tal incremento afecta directamente á economía de moitas familias lucenses que ven como os seus ingresos non lles [...]\nPosted: May 14, 2008, 10:40am CEST by pazabraira\nHoxe recollen os medios de comunicación que o Goberno do Estado está estudando un aumento do recibo da luz, este verán, dun 11%. E tamén aparece reflectido nos medios algo que o BNG denunciou insistentemente durante a campaña das eleccións xerais: que a eliminación da tarifa eléctrica nocturna ía incrementar o recibo dos consumidores que [...]


Follasenbranco: mayo 2007\nHoxe fixen un estudo detallado dos actos que realicei sen motivación ningunha na pasada semana e hai unha anotación ó final do listado en letras ben grandes...\n..."NON VOLVAS A FACER OUTRA LISTA COMA ESTA"\nentrada de Danny Raatzke a las 18:10 4 comentarios\nDespois de aquel tráxico incidente, ó chegar a sua casa e despois de fumarse un porro cargadiño de marijuana tomou unha segunda decisión, dispúxose a cometer unha segunda estupidez. A estúpida de Elen imaxinábase soa o resto da sua vida e tiña razón... saboreou os restos da pólvora que ainda permanecía recordando o cercano asasinato e apretou de novo o gatillo... o sangue mesturado cos sesos salpicaron todo o dormitorio, o seu corpo semi-ispido adquiría unha tonalidade azulada e permanecía tumbado sobre unha gran mancha vermella ... agora si que está soa, pero xa non pode setir nada...\nentrada de Danny Raatzke a las 19:26 2 comentarios\nHenrry xamáis a bicou, non tiña o valor para demostrar os seus sentimentos cara ela.\nO problema foi que Elen sentía algo por el e era tal a forza do seu sentimento que cometeu unha estupidez. A frialdade de Henrry fíxolle pensar que non a quería e que estaba namorado doutra pero simplemente era pura timidez e disimulo. Elen non sabe nada non entende que Henrry era unha gran persoa e que a amaba. O certo é que Elen non sentía amor, sentía unha caprichosa obsesión o mesmo tempo que medo, medo a perder algo que xa imaxinaba eternamente os seus pes, ou dela ou de ninguén...\nentrada de Danny Raatzke a las 18:56 3 comentarios\nAquí o primeiro "video-clip" dos colegas de Megaloves... Boísimos, teño ganas de veros en directo rapaces!! ;)\nentrada de Danny Raatzke a las 15:09 0 comentarios\nentrada de Danny Raatzke a las 19:34 3 comentarios\nFromHell invitoume a facer este famoso cuestionario en cadea aos que non me gusta responder pero que sempre se pode facer unha excepción\nAgora, con permiso dos presentes...\nO principal rasgo do meu carácter: intento facer o que quero, resulto por iso un pouco espontaneo ou impredecible…\nA cualidade que prefiro nun home: intelixente, creativo, iluso, seguro…\nA cualidade que prefiro nunha muller: intelixente, creativa, ilusa, segura, simpatica…que me sorprenda...\nO que mais aprecio nos meus amigos: que me aturen, as risas, as copas…\nO meu principal defecto: que decido o que facer e como no último momento\nA miña ocupación preferida: depende todo de que hora, de que sitio con que xente, con que humor…\nO meu soño de dicha: vivir nun soño\n¿Cal sería a miña maior desgraza? Ser un desgraciado\n¿Que querería ser? Eu, chegar a ser eu pero mellor…\n¿Onde desexaría vivir? Gustariame alternar lugares de residencia…\nA cor que prefiro depende con que ollo a mire…\nA flor que prefiro: nunca me preguntei eso....\nSe teño que elexir un paxaro un que sepa voar\nAutores preferidos en prosa: Cortazar, Charles Bukowski é o actual protagonista da miña lectura\nPoetas preferidos: que difícil… estou farto dos clásicos e con perdón… pero todos aqueles que plasman algo claro, directo, fermoso ou horrendo pero que se vexa que son eles mesmos.\nOs meus heroes e heroínas de ficción: nos meus soños...eu con pasamontañas fluorescente, que cousas raras non?\nOs meus compositores favoritos: moitos… pero non teño favorito :S\nPintores predilectos: coincido con Ra por Dalí, Matisse, Escher, Ernst, tamén a miña nai… e Schiele\nOs meus heroes da vida real son: carallo coa preguntiña... todos aqueles que teñen o valor de perseguir un soño e que nunca se rinden\nNomes favoritos: depende para quen...\n¿Qué detesto mais que nada?: as malas persoas, os malos olores, algunha que outra institución, empresa u companía.\n¿Qué caracteres históricos desprezo mais?: Non o sei… desprezo o carácter histórico da igrexa, o carácter histórico da evolución autodestructiva e involutiva e tantas cousas mais…\nO feito militar que mais admiro: a queima das armas que hai no mundo sería un suicidio xa que non quedaría oxigeno para respirar, pero que se reciclasen e que as meteran polo cu a modo de consolador non estaría mal\nA reforma que mais admiro:as reformas que melloran o que está mal, regular ou ben, pero que nunca empeoren a situación…\n¿Que don natural querería ter? Poder desaparecer cando desexaría non estar...\n¿Como me gustaría morrer? Sen dor, acompañado, con paz, e sentir que o meu viaxe foi ainda que sexa mínimamente… útil...\nEstado presente do meu espírito: aburrido pero impaciente...\nFeitos que me inspiran mais indulxencia: as inxustizas.\nO meu lema: a xente pasa toda a vida labrando a sua persoa para intentar ser feliz e isto fai que se sintan desgraciados e infelices. A felicidade é unha ilusión, as desgrazas son reais, simplemente fai o que realmente queires facer, disfruta dos pequenos momentos que regala a vida, sexa un cigarro, un polvete, un café, unhas copas cos amigos, un libro,un filme…o que sexa… e estarás o mais preto posible de ser “feliz” (claro que isto é unha opinión persoal)\nentrada de Danny Raatzke a las 19:59 4 comentarios\nPerdín o tren, outra vez. Está o meu asento valeiro e non podo mirar pola fiestra, non estou. Isto cambia as cousas? a partir de agora nunca estarei no meu sitio? ou é o que tiña que pasar? perdín o tren, por o que...nunca poderei voltar...\nentrada de Danny Raatzke a las 16:41 3 comentarios\nVer as ondas do mar con espíritu de rebeldía é pasado para min, agora véxoas coma se dunha danza contemporánea e monótona ó longo dos séculos. Como o sol incidindo na terra con femosas postas de sol, e abríndose o ceo doume de conta de que comeza ou remata outro día e expirimento unha sensación que vai dende a tristura á alegría, pasando por a miña fantasía... A sensación de impotencia interrumpible remata cando rompe a cadea do predecible, como agora, que predizco que non saberei mais de ti. Se me chamas, se me visitas, se simplemente me volves mirar con eses ollos de nena inqueda e pícara que implica todo o teu corpo, ou simplemente me mandas un email, axudaras a que esa cadena do predicible coa sensación de impotencia interruptible desapareza nestes momentos da miña persoa...\nentrada de Danny Raatzke a las 13:17 2 comentarios


Sete palabras para Manuel María | Setestrelo | Portal das Palabras\nMontaxe con fotos de Manuel María e a Terra Chá, e ilustración da cuberta da 2ª edición de Terra Chá (Círculo das Artes de Lugo. 1967)\nLibros, artigos e todo tipo de recursos sobre a obra do escritor chairego Manuel María Fernández Teixeiro, máis coñecido polo nome de pía, Manuel María, agroman en 2016. Foi un dos autores máis produtivos da nosa literatura mais a súa dedicación á terra non se cinguiu á produción literaria senón que se proxectou con igual intensidade no seu labor como editor e tamén na súa actividade política. O compromiso co país lévao a expresar as súas arelas en calquera ámbito, como amosa o poema desta felicitación de comuñón inédita, con ilustración de Xurxo Fernández.\nPara Manuel María, o acollemento e a solidariedade foron o xeito de acometer as súas obras, xa que eran tamén os principios da súa maneira de estar no mundo, sempre aberto a colaborar e participar en calquera proxecto, en calquera actividade, procurando que fose de proveito para o país e a lingua. Somos moitas as persoas que aínda o temos presente por termos compartido con el experiencias culturais, políticas, persoais ou sinxelamente grazas ao descubrimento dos seus textos. Velaí a razón pola que nos sumamos humildemente ao recordo da súa figura e o recoñecemento da súa vida e obra por medio destas sete palabras.\nAcción e efecto de colonizar\nO Dicionario non xoga con ambigüidades ao definir colonizar: impoñer un dominio político e económico, e tamén unha cultura allea. Colonizar é converter un país en colonia. A palabra colonización (mais outras da familia como colonia, colonialismo, colonizador etc.) aparece con frecuencia na obra do chairego, e era un termo clave no debate político do momento e no discurso nacionalista dos últimos 60 anos. A través do mesmo expresábase unha nova interpretación do que viña sucedéndonos historicamente.\nTapa de Cantos rodados para alleados e colonizados\nSe ben o termo colonización puido ter influencia do francés colonisation (documentado xa a mediados do XVIII), a orixe do substantivo colonia sitúase directamente no latín colonia -ae, emparentado con colonus -i, que para os romanos tiña primeiramente o significado de ‘labrego’, ‘agricultor’, de onde pode xurdir a asociación cos habitantes que repoboan un territorio. Dentro do Imperio de Roma, a colonia era unha cidade fundada por cidadáns romanos nos territorios conquistados. No século XIX, a palabra cárgase do sentido político co que se vai estender na lingua moderna ao tempo que vai crecendo a súa familia léxica.\nDescolonización é o antónimo desta voz, e os textos de Manuel María son en gran medida pasos de loita neste camiño, partindo dun decidido monolingüísmo e un enfoque que sitúa o país no centro da súa obra.\nObrigación que alguén contrae por un acordo, documento, promesa etc.\nManuel María morreu o 8 de setembro de 2004. O 4 de xullo de 2015, a Academia anunciou que sería o autor das Letras 2016. Ambos os dous días, a palabra que máis repetiron os medios foi compromiso, unanimidade que acredita que esa máis ca ningunha outra foi a máxima que guiou o seu percorrido vital. Manuel María era un home comprometido coas súas ideas e co seu país, que fixo corresponder pensamento e acción, tanto na militancia política –onde foi candidato, organizador e persoa activa en diversos partidos e organizacións nacionalistas–, coma na defensa inquebrantable da lingua.\nO compromiso de Manuel María levouno a encabezar a candidatura do BN-PG pola circunscrición de Lugo en 1977\nDe alguén que ten un compromiso (adquirido por contrato, por unha promesa de matrimonio ou por coherencia coa súa ideoloxía) dicimos que é unha persoa comprometida. Ambos os dous, substantivo mais adxectivo, vincúlanse co verbo comprometer, que herdamos directamente do latín compromittere, cun participio pasado compromissus, -a, -um, de onde se forma, xa no propio latín, compromissuum, con idéntico significado ao substantivo que empregamos hoxe en día. A irregularidade da familia léxica correspóndese daquela, neste caso, coa morfoloxía etimolóxica.\nCalidade ou situación do clandestino (Que se fai ou que actúa sen autorización, á marxe da lei)\nO luns 13 de xaneiro de 1969, na falcultade de Ciencias políticas e económicas da Universidade de Madrid, nun acto público, Manuel María recita os seus poemas.\nPor participar no evento, o réxime franquista inicia un expediente contra o poeta, impoñéndolle unha multa de 75.000 pesetas, o que no momento supuña o importe dun salario medio anual. Paga a pena ler a información da noticia de El Progreso, preme na imaxe para ampliar.\nUnha das consecuencias da ditadura do xeneral Franco foi a censura e persecución de calquera actividade contraria aos principios do réxime de terror establecido. Mais, como non é posible prohibirlle a ningún ser humano que pense e reaccione fronte a unha realidade opresiva, as mulleres e homes que loitaban contra o sistema tiveron de facelo na clandestinidade, isto é, agachándose dos ollos do goberno, da administración e dos seus colaboradores. Manuel María participou intensamente na reorganización política dos partidos nacionalistas, entre os anos 60 e metade dos setenta, cando remataría a súa loita clandestina e se presentaría ás eleccións xerais de 1977 polo BN-PG, encabezando a candidatura pola provincia de Lugo.\nClandestino é un adxectivo que xa se localiza co mesmo valor no latín clandestinus -a -um, o cal, segundo din os etimoloxistas, estaría relacionado co verbo celare, que para os romanos tiña o significado de ‘ocultar’ ou ‘esconder’. Clandestino e ilegal son palabras relacionadas, que comparten un ámbito semántico común e poden ser intercambiables en certos contextos de uso, mais con todo non hai que consideralas sinónimos totais, xa que alén de situárense á marxe da lei, o específico das actividades clandestinas é que se realicen de maneira oculta, agachada, como se desprende do sentido etimolóxico.\nSen desniveis, igual en todas as súas partes / (figurado) sinxelo, natural\nA comarca da Terra Chá está formada por nove concellos: Abadín, Begonte, Castro de Rei, Cospeito, Guitiriz, Muras, A Pastoriza, Xermade e mais Vilalba, a capital. É a máis extensa de todo o país e bautizouse co trazo máis característico da súa xeografía. O adxectivo chan (feminino chá) serve para describir o terreo ou a superficie onde non se aprecian desniveis, a terra que non é abrupta nin escabrosa. Créase por evolución patrimonial a partir do latino planus -a -um, que conservamos por vía culta en palabras como plano -a, planicie e outros membros da familia léxica.\nTapa da segunda edición de Terra Chá\nNa Terra Chá naceron algúns dos homes e mulleres máis recoñecidos no noso sistema literario e cultural, como o propio Manuel María lembrou no seu discurso de ingreso na RAG, en 2003, A Terra Chá: poesía e paisaxe (PDF). Amais del mesmo, Xosé Crecente Vega, Aquilino Iglesia Alvariño e Xosé María Díaz Castro, entre outros, son autores imprescindibles das nosas letras como expresou con xusteza o homenaxeado de 2016 cando afirmou que “ninguén dubida que a Terra Chá é unha patria poética”, pois non só supuxo unha feliz coincidencia que varios dos nosos mellores autores sexan chairegos de nacemento senón que a comarca foi horizonte de inspiración recorrente nos seus poemas, nunha identificación tan fonda que a paisaxe chega a entenderse como proxección da propia persoa:\nChuvia ou neve acompañada de vento forte e xélido\nAo comezo da súa etapa en Monforte, Manuel María puxo en marcha a Editorial Xistral (1968-1975), dedicada á publicación de obras na nosa lingua, e que abrigou tamén unha colección específica de poesía, Val de Lemos, onde viron a luz os versos de grandes poetas como Celso Emilio, Bernardino Graña, Fiz Vergara Vilariño ou Margarita Ledo. Xistral foi tamén o nome que escolleu xunto coa súa dona Saleta, para a libraría que ambos os dous atendían nunha das galerías da cidade –a primeira en ofrecer un catálogo rico e numeroso de obras no noso idioma–. A través de ambas as dúas, a editorial mais a libraría, levouse adiante un importante labor de dinamización cultural.\nPolo Nadal a Libraría Xistral distribuía unha felicitación cun poema de Manuel María. Esta é a do ano 1970. [A imaxe amplía ao premer nela]\nA palabra xistral foi moi significativa para Manuel María e está presente desde o mesmo inicio da súa andaina como poeta e editor xa que foi suxerida por Luís Pimentel para darlle nome á revista poética que, canda o seu compañeiro Manuel Antonio Sopena, bota a andar en 1949, e onde el mesmo publicará os seus primeiros versos. A epígrafe daquela primeira Xistral era “Revista lucense de creación poética” e só chegaron a ofrecerse dous números.\nMalia que nos dicionarios modernos a xistra vén definida como a chuvia ou neve que chega canda o vento máis frío, con anterioridade –xa aparece nas notas de Sarmiento– identificouse coa planta que ten por nome científico Meus athamanticum. Parece que noutrora sería abondosa no nordeste galego e por esa razón habería nesta zona múltiples topónimos formados sobre xistral. A poderosa Serra do Xistral, foi o motivo de inspiración para Pimentel e logo para o seu amigo Manuel María á hora de poñerlles nome aos seus proxectos.\nPersoa que, coa debida habilitación legal, representa nun xuízo criminal ou civil a cada unha das partes\nEn Monforte de Lemos, Manuel María vai exercer como procurador dos tribunais ata a xubilación. Este labor profesional foi a razón de que o poeta pasase case corenta anos (de 1958 a 1995) entre instancias, notificacións e todo tipo de documentos administrativos. Mais sorprendentemente o poeta chairego tamén soubo facer deses textos burocráticos materia literaria, algo que se deixa ver moi ben nalgúns dos seus libros de poemas máis recoñecidos, como poden ser Documentos persoaes (1958) ou Proba documental (1968). Neles, a terminoloxía xurídico-administrativa aprovéitase cunha clara intención satírica e de denuncia social, valéndose da retranca.\nFragmentos de cartas profesionais de Manuel María como procurador que ven a luz por primeira vez. É ben fixarse nas datas\nNa Roma antiga, entre os membros da maxistratura, sitúase o procurator, un cargo que en principio estaba relacionado coa administración das finanzas pero que co tempo foi ampliando os campos de intervención. A denominación partía do verbo procurare, que tiña entre outras acepcións as de ‘tratar negocios alleos’, ‘administrar’ e ‘governar’. Co paso ao romance, conservamos o verbo mais unha cumprida familia léxica de derivados. Entre os documentos desa época dispoñibles, hai abondas “cartas de procurazón”, polas que alguén lle outorgaba a outra persoa o poder de facer en seu nome algunha cousa, tal e como se enuncia nunha recollida no mosteiro de san Clodio do Ribeiro, Ribadavia, con data de 1295: “Sabean quantos esta carta uiren conmo eu Eynes Fernandez faço meu procurador verdadeiro et suffiççente meu marido Gomez Eanes, portador desta carta, para procurar et aministrar per min et en meu nome todollos meus bẽẽs […]”.\nPersoa que escribe poesía\nEn Con pólvora e magnolias (1976), Méndez Ferrín retrata a figura de Manuel María, amigo amais de colega e camarada:\nVeleiquí o poeta\nirmán, innecesariamente evocado en outono\nporque hai mil anos\nque nacemos xuntos na cunca de pedra do noso idioma\ne convivimos agres.\nPoeta é a palabra escollida para o describir (destacando na posición final do verso), non só no poema de Ferrín senón tamén nos máis dos textos de todo tipo que se fixeron sobre el, e esta escolla resulta significativa por tratarse dun autor tan prolífico, con produción abonda en diferentes xéneros, e que levou a cabo asemade unha actividade intensa en varios outros campos da cultura e tamén da política. Déixase ver que detrás dela non está só a referencia a un oficio senón tamén a unha condición persoal, pois poesía é ademais, como recolle o Dicionario, “un efecto especial (…) que se pode atopar en todas as ordes da vida”.\nA presenza da palabra poeta na nosa lingua é tan antiga coma o propio oficio, e chega ata ela, polo latín poeta -ae, desde o grego poietés, que tiña en orixe un sentido máis aberto, nomeando a persoa que crea algo (a partir do verbo poiein ‘crear’), aínda que moi pronto se fixou como nome do facedor de versos. Malia que por moito tempo foi habitual empregar o feminino derivado poetisa para denominar a muller que escribe poesía, na actualidade, o máis común é tratar poeta como un substantivo invariable, cunha forma única para masculino e feminino, de xeito que a determinación xenérica se deduza do artigo que o acompaña ou por outro tipo de indicacións contextuais.\nDo conxunto da súa obra, máis de cincuenta títulos pertencen ao xénero poético, pero ademais publicou textos narrativos, ensaio, teatro e literatura infantil e xuvenil. Manuel María foi, ao mesmo tempo, conferenciante e colaborador habitual da prensa e mesmo chegou a gañar, en 1976, o primeiro premio no I Concurso de Guións cinematográficos de Nós. Cinematográfica galega, un de entre os moitos recoñecementos que obtivo ao longo da súa vida.\nPodes escoitar a Manuel María nestas gravacións inéditas, recitando dous dos seus poemas: “Poema do anceio morto” de Morrendo a cada intre, publicado en 1952, e os primeiros versos de Terra Chá (1954).\n[As imaxes que acompañan o reprodutor pertencen á Casa Museo Manuel María]


Día Internacional contra a violencia de xénero - Concello de Arzúa\nData Publicación: 15/11/2011\nDía 24 de novembro ás 19:00: Con motivo do “Día internacional contra a violencia de xénero” haberá un contacontos para adultos.\nEntre os asistentes o acto sortearase unha figura.\nAo rematar compartirase un chocolate.\nPoderase ver na capela da Madanela de 19:00 a 21:00.\nAntAnteriorObradoiro de repostería para mulleres.\nSeguinteTaller de Cosmética NaturalSiguiente\nEstás en Arzúa » Axenda » Día Internacional contra a violencia de xénero


Redacción | Venres, 7 de Abril de 2017, 17:47\nARCHIVADO EN | Facenda Renda impostos IRPF\nA Axencia Tributaria estima que ingresará en Galicia na campaña da renda deste ano uns 466 millóns de euros, un 7,9% máis que na anterior, segundo informou a delegada de Facenda nesta autonomía, Imelda Capote.\nMentres, segundo as previsións de Facenda, as devolucións situaranse ao redor dos 614 millóns, o que supoñerá un incremento do 2,1 por cento respecto da campaña anterior.\nEn rolda de prensa, Capote encargouse de debullar todos o datos referidos á campaña da renda deste ano, que se estende ata o 30 de xuño, coa eliminación do Programa Padre e a xeneralización de Renda Web.\nApenas 48 horas despois da apertura do prazo para presentar a declaración por vía telemática, segundo indicou a delegada, xa se presentaron 41.752 declaracións na comunidade galega, o que supón un 55% máis que na campaña anterior. A delegada situou este incremento no fallo nos sistemas de Facenda, o que dificultou a presentación de declaracións ao comezo da campaña do ano pasado.\nEn total, este ano presentaranse en Galicia un total de 1.265.000 declaracións, cun aumento dun 1,04%. Delas, 1.031.000 serán individuais, un 1,9% máis; e o resto, 234.000, conxuntas. Estas supoñen un descenso do 2,5% respecto ao ano anterior.\nPor tipo de declaración, 300.000 serán positivas, outras 896.500 terán dereito a devolución, mentres que 68.500 serán negativas ou se englobarán en "outros" apartados.\nDa campaña deste ano, entre as principais novidades, Imelda Capote destacou que o 100% das declaracións poderanse realizar con 'Renda web', que non require descarga de programas e dá acceso aos fiscais e permite operar en diferentes sesións desde calquera dispositivo.\nTamén, como novidade, por primeira vez poderase efectuar a través da propia declaración as modificacións ao seu favor que deban facer os contribuíntes sobre declaracións xa presentadas.\nAdemais, este ano a Axencia Tributaria vai establecer un plan piloto de chamadas saíntes. Desta forma, a propia Axencia chamará a contribuíntes en supostos nos que, nun determinado momento e certos perfís de declaracións máis sinxelas, non existan citas dispoñibles para a atención presencial.


30.034 familias desafiuzadas en 2012\n30.034 familias quedaron sen casa o ano pasado. 30.034 familias quedaron endebedadas para toda a súa vida mentres as súas 30.034 vivendas pasaban ás mans dos seus bancos, a frecuencia é dun desafiuzamento cada 15 minutos.\nO outro día, un matón de barrio dixo que lle ía romper a cara ao primeiro perroflauta que lle sinalara co dedo. Esta mañá, botaban do Congreso persoas estafadas tamén polos bancos. Tamén, o Goberno multou 18 persoas por mostrar unhas cartolinas na porta do vicepresidente Sáenz de Santamaría, neste mesmo sentido unhas 70 persoas que protestabamos pacificamente diante da sede do PP na Coruña fomos identificados pala policía.\nUn ministerio bananeiro\nOs escraches traen de cabeza ao Ministerio do Interior, onde reina unha lea de non te menees. Decisións que se toman pola noite son difundidas a primeira hora da mañá seguinte, para matizalas a mediodía con declaracións confusas ou sinxelamente falsas. Nin campañas difamatorias do PP e a súa prensa, nin apoios covardes do PSOE e a súa prensa, logran deter a campaña da PAH e os stop desafiuzamentos, que están a facer máis dano que unha folga xeral, sobre todo se estas protestas se incorporan ao facer doutros colectivos.\nO martes pola noite a dirección da Policía Nacional enviou unha orde por escrito, sobre os xa famosos 300 metros, que se colgou en todas as comisarías. A primeira hora do mércores, o secretario de Estado de Seguridade, Francisco Martínez, aseguraba que se ían prohibir os escraches a menos de 300 metros dos domicilios dos políticos. E horas máis tarde, o ministro do Interior, Jorge Fernández, negaba que se tomaran esas medidas.\nOutras noticias> |


O alumnado do colexio Vilaverde atende os consellos da SD Teucro sobre 'Saúde, alimentación e actividade física' - Pontevedra Viva\nO alumnado do colexio Vilaverde atende os consellos da SD Teucro sobre 'Saúde, alimentación e actividade física'\nMartes 30 de Novembro, 2021 ás 10:54 do Martes 30 de Novembro, 2021\nAchegar ao alumnado unha serie de pautas e recomendacións nos eidos da deporte, a dieta e a vida saudable atópanse entre os obxectivos da charla sobre 'Saúde, alimentación e actividade física' que esta mañá impartiron no CEIP Vilaverde, de Mourente, o xogador da Sociedade Deportiva Teucro, Cahuê Herrera; a nutricionista Inés Martínez, e mailos responsables da loxística do club de balonmán, Laura del Castillo e Javier Domínguez.\nO taller foi organizado coincidindo co Día Internacional das Cidades Educadoras, que se celebra hoxe baixo o lema ‘A cidade educadora non deixa a ninguén atrás’, e con tal motivo, o tenente de alcalde e concelleiro de Educación e Deportes, Tino Fernández, tamén se desprazou ata o colexio para presentalo e saudar aos rapaces participantes (dous grupos de 23 e 25 alumnos de 3º curso).\nO Día Internacional das Cidades Educadoras celébrase a escala mundial, baixo o impulso da Asociación Internacional de Cidades Educadoras (AICE), co obxectivo de que tomemos conciencia da importancia da educación como motor de cambio. Na súa conmemoración teñen participado 279 cidades de 20 países, en 5 continentes.\nTino Fernández sinalou que "a educación, o deporte e a saúde son tres dos principais sinais de identidade do modelo de cidade de Pontevedra", polo que "nexte contexto de pandemia que atravesamos, non hai mellor xeito de conmemorar esta xornada que cun programa estrela como este, que aborda tódolos aspectos mencionados, que ten unha moi boa acollida entre os nenos e nenas e que transmite pautas esenciais para o fomento dun estilo de vida saudable".\nO Teucro e o Concello repiten experiencia para concienciar os escolares sobre 'saúde, alimentación e actividade física'\nO Álvarez Limeses pecha o ciclo sobre 'Saúde, alimentación e actividade física' do Teucro e o Concello\nA Xunqueira I, primeira parada do ciclo do Teucro e o Concello sobre saúde, alimentación e actividade física


O Concello e Afaga reclaman un novo protocolo de diagnóstico precoz para o Alzhéimer\nCon motivo do Día Mundial do Alzhéimer, Concello e Afaga esixen un novo protocolo para diagnosticar antes o deterioro cognitivo-funcional.\n23/09/2021 | Vigo\nJuan Carlos Rodríguez, Presidente da Asociación Afaga Alzheimer, manifestou na rolda de prensa celebrada hoxe no Concello a necesidade dun protocolo sanitario para diagnosticar precozmente o deterioro cognitivofuncional na poboación máis vulnerable, os maiores. “Dada a situación actual da demencia e coa situación que ocasionou a pandemia no deterioro cognitivo urximos un novo protocolo sanitario”. Pola súa banda, a Concelleira de Política Social, Yolanda Aguiar, indicou que "desde o o Concello de Vigo queremos aproveitar a celebración do Día Mundial do Alzhéimer para poñer en valor un novo modelo de cuidados das persoas maiores”. Neste sentido, engadiu que todos os programas e servizos que o Concello pon a disposición das persoas maiores: servizo de axuda no fogar (con máis de 1.200 usuarios), teleasistencia gratuíta (con máis de 800 usuarios), coidadores de barrio (con máis de 250 usuarios), envellecemento activo (con 2.100 usuarios), teñen como principal obxectivo o coidado centrado na persoa na procura da mellora da calidade de vida dos nosos maiores para que poidan gozar nos seus fogares de todos os servizos e prestacións. Na súa opinión, as residencias non deixan de supoñer un desarraigo para a persoa maior, que ten que abandonar o seu fogar e a súa contorna familiar, polo que, dende o Concello de Vigo traballamos arreo para atrasar ese momento de ingreso nunha residencia.\nYolanda Aguiar insistiu, aproveitando o Día Mundial do Alzhéimer, na esixencia á Xunta de Galicia dun cambio radical no modelo residencial das persoas maiores. “As residencias deben ser fogares, nin hospitais, nin macro establecementos. As residencias deben ser máis reducidas, garantir a privacidade dos usuarios, facilitar a relación da persoa maior coa sua contorna habitual, permitir a socialización no barrio e non desarraigar as persoas maiores da súa vida cotiá. O día Mundial do Alzhéimer debe servir para visibilizar a necesidade dun cambio radical de modelo de atención ás persoas maiores”.\nO tema da campaña deste ano para o Día Mundial do Alzhéimer é a detección precoz do deterioro para comezar o tratamento canto antes persoas que se atopan nos primeiros estadios da enfermidade. Polo tanto, Afaga Alzhéimer organiza unha serie de actividades para mañá 21 de setembro dirixido a toda a poboación. Por unha banda, está a conferencia co relator Javier Yanguas Lezaun no Museo Marco (Vigo) ás 19:30 h. O título da conferencia é: Soidade e demencia: aprendizaxe baseada na experiencia COVID. E pola outra, están as excursións en barco pola Ría de Vigo en colaboración co Concello de Vigo e as táboas informativas. Esta última iniciativa estará na zona de Calvario diante do mercado de 10:00 a 13:00 e de 17:00 a 19:00 na Rúa del Príncipe fronte ao Museo do Marco.


Os populares solicitan que se proceda á reparación e acondicionamento da cuberta, que se mellore a instalación eléctrica, así como a dotación de zonas de lavado\nO PP demanda que se amplíe a actuación que o Goberno local prevé levar a cabo no mercado gandeiro\nJulia Rodríguez considera que o Concello debe solicitar as axudas que outras administracións conceden para acometer este tipo de traballos\nO Grupo Municipal do PP de Monforte presentou unha moción para o seu debate no próximo Pleno na que instan ao Goberno local a que, previos os trámites oportunos, proceda á reparación e acondicionamento da cuberta do mercado gandeiro para o seu mellor illamento. Os populares reclaman ademais a mellora da instalación eléctrica, así como a dotación de zonas de lavado nas naves onde desenvolven a súa actividade polbeiras e bares a fin de que os profesionais poidan levar a cabo o seu traballo e os usuarios recibir o servizo nas mellores condicións.\nPara poder fronte a estas melloras, o PP propón que se soliciten as axudas e subvencións da Xunta ou de calquera outra administración que poidan ter por obxecto a realización de actuacións deste tipo, sen prexuízo das xestións que a nivel orzamentario sexan procedentes para dispoñer da dotación económica necesaria por parte do Goberno local.\nO Grupo Municipal do PP recorda que levou ao Pleno ata en dúas ocasións mocións en 2012 e 2014 para pedir que se acometese a reparación e acondicionamento das instalacións e viais do mercado situado na Estrada de Currelos por atoparse desde hai anos nun estado de abandono impropio da actividade que alí se desenvolve.\nMalia as demandas do PP non foi ata outubro de 2014 cando o Goberno local incluíu a aprobación dunha modificación de crédito na que incluíu unha partida para a ordenación do campo da feira. Non entanto, explica a portavoz do PP, Julia Rodríguez, no proxecto contémplase o pintado interior das naves e as cubertas, pero non a súa reparación nin illamento, como tampouco se inclúe actuación algunha dirixida a mellorar a instalación eléctrica destas naves e dotalas de zonas de lavado.\nNo seu momento os populares presentaron unha emenda para incorporar estas melloras que o equipo de Goberno rexeitou.\nUnha actuación insuficiente\nJulia Rodríguez explica que "se vai a enlucir a parcela, creando pasos peonís, zonas de aparcamento, uns aseos necesarios, pero non se vai a actuar na cuberta máis que cun pintado interior, malia que se atopa en moi mal estado e precisa non só reparación senón tamén unha actuación que permita un maior illamento, tanto fronte á calor do verán como ao frío do inverno".\nPara a portavoz do PP resulta rechamante ademais que as persoas que traballan nas naves onde se serve o polbo carezan dunha adecuada instalación eléctrica que lles permita utilizar aparellos de frío ou zonas de lavado, debendo utilizar recipientes con xeo para o arrefriado de bebidas no verán.\nRodríguez precisa que a necesidade de dispoñer de maiores recursos non pode utilizarse como escusa, como se fixo durante anos, "xa que máis ben non existiu vontade política de mellorar unhas instalacións para as que se pretendía outro uso, coñecida a intención do equipo de goberno de trasladar a feira ao centro da cidade. A realidade indica que, malia existir convocatorias anuais da Consellería de Economía e Industria para melloras de zonas comerciais, que podían destinarse a estas instalacións, durante anos ou non se pediron ou se pediron con fins que non eran subvencionables, ou se focalizaron noutras infraestruturas".\nConcretamente, en 2009 obtívose unha subvención de 177.000 euros para a humanización da C/ Otero Pedrayo, en 2010 non se solicitou subvención, en 2011, pediuse axuda para unha actuación que figuraba expresamente na orde como non subvencionable, en 2013 concedéronse 5.082 euros e en 2014 outros 5.894 euros. En ambos casos, para melloras na praza de abastos.


Aplicacións web: NewGenApps - DeepTech, FinTech, Blockchain, Cloud, Mobile, Analytics\nServizo de desenvolvemento de aplicacións web\nO desenvolvemento de aplicacións web refírese á creación de aplicacións a través dun servidor remoto que son accesibles a través de internet. O desenvolvemento de aplicacións web evolucionou rapidamente durante a última década. O desenvolvemento tradicional de aplicacións web consistiu na creación de páxinas web estáticas habilitadas por internet, con todo, agora percorremos un longo camiño. A chegada do CMS (Content Management System) e os frameworks de desenvolvemento web fixeron que o desenvolvemento de aplicacións web personalizado fose máis funcional, doado e accesible. Unha aplicación web eficiente pode engadir á funcionalidade do seu negocio, servir como ferramenta interactiva entre empresas e clientes, facilitar a entrada de datos e proporcionar un impulso xeral ao seu negocio. Hoxe en día, o desenvolvemento de aplicacións web personalizadas ten moito potencial para servir ás empresas e aproveitar o seu potencial dálle á súa empresa unha vantaxe adicional.\nAs aplicacións web evolucionaron drasticamente. Agora somos capaces de desenvolver unha serie de aplicacións web que poden resolver unha variedade de problemas de xeito sinxelo e eficiente. O obxectivo non é máis desenvolver aplicacións senón proporcionar solucións a tarefas repetitivas mundanas e reducir o esforzo humano. Aquí tes algúns tipos de aplicacións web que desenvolvemos:\n1. Aplicación web dinámica:\nUnha páxina web estática ofrece a mesma información a todos os usuarios. Estas páxinas, como os directorios en liña, funcionan do mesmo xeito para todos os usuarios. Por outra banda, as funcións da aplicación web dinámica baseadas en peticións específicas feitas polo usuario. O contido entregado por estes sitios baséase nas accións do usuario e, polo tanto, varía para cada individuo, por exemplo, os sitios de redes sociais.\n2. Plataforma de comercio electrónico:\nO boom do comercio electrónico precipitou un enorme aumento no número de plataformas de comercio electrónico dispoñibles na actualidade. De Magento a WooCommerce e Shopify, en NewGenApps especializámonos no desenvolvemento de cada unha destas plataformas. As nosas solucións de comercio electrónico personalizadas tamén inclúen sistemas de recomendación e modelado predictivo que poden engadir un enorme impulso ás súas capacidades de xestión de comercio electrónico.\n3. Aplicación web do portal:\nA diferenza das aplicacións web tradicionais, os portais considéranse como un almacén de datos dunha variedade de recursos. Un portal web clasifica, resume e enumera os recursos en función de criterios específicos e mostra información relevante para o usuario. Tamén ofrece funcións como buscar noutros sitios web, información meteorolóxica, cotizacións de accións, etc. Así, os portais serven de potencia para que os usuarios poidan explorar información valiosa na web. Exemplos populares de tales portais inclúen Yahoo, Wikipedia, etc.\n4. Aplicación web cun CMS:\nUn sistema de xestión de contido (CMS) é unha interface GUI que permite a modificación e sindicación de contido. Mentres se desenvolve unha aplicación web personalizada, o 70% do código incorpórase á funcionalidade CMS. CMS avanzados como WordPress, Drupal, Joomla etc. diminuíron esta complexidade en gran medida. Agora pódese deseñar unha aplicación tomando como base calquera dos CMS e pódense implementar varias funcionalidades sobre elas. Facebook en si está construído en WordPress e segue sendo unha das aplicacións web máis populares na actualidade.\n5. Solicitude de empresa / cliente:\nUnha empresa que se enfronta a unha aplicación web ten como obxectivo achegar solucións aos problemas e actividades internos da compañía. Estas aplicacións inclúen aplicacións de xestión de proxectos, solucións de xestión interna, etc. Por outra banda, as aplicacións orientadas ao cliente teñen como obxectivo traballar como axentes da compañía para os seus clientes. Estas aplicacións establecen unha liña de comunicación e teñen como obxectivo resolver os problemas do cliente e mellorar a experiencia. Por exemplo, a mesa de axuda en liña, a aplicación My Starbucks Idea, etc.\nPor que elixir? NewGenApps ?\nAquí tes por que debes escoller NewGenApps para o desenvolvemento de aplicacións web: Coñecemento de dominio a nivel experto mentres se desenvolven aplicacións web personalizadas. Programadores expertos que traballaron nalgúns dos cadros e plataformas de desenvolvemento máis populares e en aumento. Historia pasada de proporcionar solucións de vangarda a problemas relacionados co uso de algoritmos avanzados como a aprendizaxe automática e a automatización. Capacidade de escalar o desenvolvemento segundo os requisitos cambiantes do cliente. Capacidade para traballar co enfoque de desenvolvemento inicial.


“Estamos nun momento de abrirnos a outras culturas e formas de ver, sentir e pensar” - CULTURA - Sermos Galiza - Diario de intereses galegos\nROSA ENRÍQUEZ, POETA\n“Estamos nun momento de abrirnos a outras culturas e formas de ver, sentir e pensar”\nNOELIA GÓMEZ 25 xaneiro 2017 07:40 h.\nRosa Enríquez, Nimrod e Yolanda Castaño Foto: SG\nEsta segunda feira tivo lugar na Coruña o primeiro recital de Poetas di(n)versos de 2017. Rosa Enríquez (Valdeorras) e Nimrod (Chad, África central) foron a e o responsábel de abrir o oitavo ano do ciclo, dirixido pola poeta Yolanda Castaño. O obxectivo destes encontros, que se realizan de maneira estábel ao longo do ano, é que a poesía galega dialogue coa poética mundial. Falamos con Rosa Enríquez, colaboradora de Sermos.\n-Vés de estrear, xunto a Nimrod -nado no Chad, na África central- o oitavo ano do ciclo de Poetas di(n)versos, dirixido por Yolanda Castaño.\n-Estou moi contenta de participar neste ciclo. Creo que é moi interesante para a literatura galega na medida que pon en contacto poetas galegos e galegas con outras persoas que se adican á literatura tamén e que son de diferentes lugares do mundo e teñen diferentes linguas. Paréceme moi necesario o diálogo intercultural. Este ciclo que organiza Yolanda, que está moi ben pensado, creo que é moi preciso. Estamos nun momento de abrirnos a outras culturas e formas de ver, sentir e pensar.\n-Neste encontro realizaches un percorrido polos teus últimos libros. Recitaches unha pequena selección de cada un deles, desde os máis intimistas e persoais até os que implican conciencia social e dignidade. Por que esa escolla?\n-Hai unha cuestión práctica detrás desta decisión que é que dispoñía de 20 minutos, entón iso condicionou un pouco a lectura dos textos. Se quería ler un texto longo tiña que ler logo outro máis curto para que non durase demasiado. Estiven buscando textos dunha lonxitude similar que fosen representativos e interesantes para ese momento. Así que escollín tres de Desobediencia, tres de Atlas de Chaguán, tres de Espectros e tres de Historia do meu corpo en labaradas.\n“Paréceme moi necesario o diálogo intercultural”\n-É o francés, ademais da relación poética e que sodes dúas persoas criadas no interior, o que te vencella con Nimrod. Profesora desta lingua e poeta, hai algún fío?\n-Eu escribo fundamentalmente en galego, pero utilizo ás veces outras linguas, entre elas as que máis coñezo que son o francés e o castelán. En Atlas de Chaguán hai algúns versos en portugués tamén. E si, si que inclúe o estudo do idioma francés, da cultura francesa, a literatura, o cine...todo iso inflúe no que escribo. Síntome moi vencellada a esa cultura porque a coñezo. Quédame moito por coñecer, por suposto [risos].\n“Vivimos nun mundo no que as imaxes están por todas partes”\n-Estás activa en diversos medios de comunicación, entre eles, es columnista no Sermos dixital, onde adoitas escreber sobre crítica de cinema. Sendo as dúas artes da visión, cal cres que é a conexión principal entre a poesía e o cinema?\n-Creo que hai unha conexión grande. Se falamos do cine independente, que é no que máis estou interesada en escribir, creo que si que hai unha conexión entre a poesía e o cine. Por exemplo, neste último filme de Óliver Laxe, si que hai poesía. De algunha maneira sostense o tempo e o espazo. Está como suspendido. E algo así é o que pode acontecer coa poesía. Nese sentido si que hai unha conexión, hai moitas imaxes que son poemas en películas. O artigo que vai saír agora [no Sermos Galiza] sobre Frantz, dirixido por François Ozon, ten un compoñente máxico e hai momentos nos que algunha escena é un poema visual. Ademais, non é só cousa miña. Moitas persoas, escriban ou non poesía, teñen unha conexión coas imaxes, porque vivimos nun mundo no que as imaxes están por todas partes: nas redes sociais, en internet, no google, a fotografía, o cine. Estamos todos moi influídos pola presenza das imaxes. A cousa está en saber que imaxes se fan suxerentes e en cales podemos atopar esa poesía da que me falas. Creo que hai directores de cine que ofrecen iso. No cinema galego hai varios, nomeei a Laxe, pero tamén Lois Patiño. A fotógrafa Carla Andrade, por exemplo, as súas imaxes ás veces parécenme poemas.\n-Ademais de varios poemarios, es autora de ‘Unicrom’, novela xuvenil de ciencia ficción e fantasía. Tes pensado escreber máis sobre este xénero?\n-Esa novela é unha cousa puntual. Aconteceu porque tiña un blogue -que xa non está activo- e comecei a escribir aí textos sobre seres doutros planetas. A min gústame moito a ciencia ficción e comecei a construír algo e participaron moitas persoas facendo comentarios. Cando xa levaba tempo no blogue con esa historia, animáronme a construílo ben e tiven a fortuna de que a publicase Sotelo Blanco, pero non, non teño pensado facer máis narrativa. Son lectora fundamentalmente de poesía e ensaio, pero narrativa leo menos. Entón non, non estou interesada en escribir narrativa.


Reforma de Estranxeiría: que vai significar para a mocidade migrante?\n20 Out Reforma de Estranxeiría: que vai significar para a mocidade migrante?\nPosteado ás 11:58h in Historias, Noticias, Sala de prensa\tby\tigaxes\nA tan esperada reforma do Regulamento de Estranxeiría xa é unha realidade. É un cambio que agardaban coa máxima urxencia os 15.000 nenos, nenas e persoas mozas migrantes non acompañadas cuxos dereitos permanecían en lista de agarda.\nComo organización que as acompaña no seu camiño cara á vida adulta, desde Igaxes celebramos un cambio que é indispensable para a súa inclusión social e para o cumprimento dos seus dereitos máis básicos.\nAs organizacións de infancia que integramos a rede estatal Jóvenes e Inclusión levamos anos traballando para compensar as enormes desvantaxes que afrontan os nenos e nenas migrantes. E tamén alertando da discriminación que o Regulamento lles inflixía. Malia recibiren protección pública sendo menores, aos 18 anos víanse abocadas á ilegalidade por mor de trabas legais abusivas.\nEsta reforma, publicada hoxe no BOE, atenúa esas trabas para que prevaleza o interese superior do menor. Facilítase a súa transición á vida adulta cunhas mínimas garantías de futuro. Estes son os seus principais cambios e o que farán posible:\nDocumentación e permisos\nUn dos cambios substanciais é que se reduce a 90 días o prazo administrativo para comezar a tramitar a súa documentación. Ata agora debían agardar un mínimo de nove meses. Nove meses sen dereito a tarxeta sanitaria, a traballar legalmente, a obter un título oficial ou a facer deporte federado.\nUnha vez obtido o permiso de residencia e mentres sexan menores de idade, este permanecerá vixente durante máis tempo. Serán 2 anos a autorización inicial e 3 anos a renovación (antes era un ano) ata a Autorización de Longa Duración.\nIsto ten moita relevancia porque xa ningún mozo ou moza tutelada verá extinguido o seu permiso de residencia ao cumprir os 18 anos. Evítase así a tan temida irregularidade sobrevida, que na práctica constituía a cancelación da súa protección e dos seus dereitos.\nAdemais a reforma ten efecto retroactivo. Por non lograren emprego, moitos mozos e mozas ex tuteladas caeron en situación irregular despois dos 18. Ou cumpriron a maioría de idade coa documentación aínda sen resolver. Agora todas as persoas entre 18 e 23 anos que estean nestes casos poderán solicitar os permisos sempre que reúnan as condicións requiridas.\nOs mozos e mozas menores en idade laboral xa estaban autorizadas para traballar. Agora esa autorización queda concedida por defecto e sen trámites asociados. Unha vez se fagan maiores de idade, poderán renovar os permisos de residencia e traballo cada dous anos se acreditan medios económicos suficientes.\nAntes desta reforma afrontaban condicións desmedidas: debían acreditar ingresos equivalentes ao 100% do IPREM (565€ mensuais) a primeira vez e o 400% do IPREM (máis de 2.000€) na segunda renovación. Estaban obrigados a atopar contratos estables a xornada completa, algo moi difícil no noso actual mercado de traballo.\nAgora o baremo pasa a ser o 100% do Ingreso Mínimo Vital para unha soa persoa, é dicir, uns 470€ mensuais. Para chegar a esa cifra non só contará o salario, senón tamén outras axudas sociais que a persoa poida percibir.\nEste cambio fará máis flexible o seu acceso ao traballo. Poderán optar a contratos de menos horas, o que lles facilitará o salto ao primeiro emprego. Tamén é de esperar que poidan traballar en sectores económicos aos que ata o de agora apenas podían optar.\nTamén se terán en conta os informes de entidades públicas e privadas de protección de menores. Eses informes avalarán o seu esforzo de integración, a continuidade dos estudos ou o seu proceso de inserción laboral.\nDeste modo ábrese unha porta a algo case impensable ata o de agora: que as mozas e mozos estranxeiros non acompañados poidan continuar estudos máis alá da maioría de idade. Tamén será máis viable compaxinalos cun traballo a tempo parcial.\nEsta novidade é fundamental para a súa integración social e para que poidan perseguir un proxecto de vida máis acorde aos seus desexos.\nEste novo regulamento debera ser de aplicación para todas as nenas e nenos que cruzan as nosas fronteiras como menores de idade e sen a compañía dun adulto. Porén, non todos chegan a recibir a protección que precisan.\nMalia teren acreditada a súa identidade e minoría de idade en documentos expedidos polos seus países de orixe, segue habendo casos de rapaces que se ven igualmente sometidos a probas de determinación de idade que non son 100% fiables. Cando esta proba conclúe que son maiores, quedan excluídos de ingresar no sistema de protección.\nEn virtude do interese superior do menor recollido na Carta de Dereitos da Infancia, deben ser considerados menores a todos os efectos cando existan dúbidas sobre a súa idade, e especialmente cando dispoñan de documentación que o acredite.


Ovalmi prepara a 5ª edición da Feira de Oportunidades “Portobelo” na Ramallosa - ValmiñorTV\nInicioGALEGOOvalmi prepara a 5ª edición da Feira de Oportunidades “Portobelo” na Ramallosa\nA Asociación de Empresarios e Comerciantes do Val Miñor (OVALMI), está a organizar a 5ª edición da Feira de Oportunidades do Val Miñor “Portobelo”, que se celebrará o domingo 13 de agosto no Parque da Ramallosa.\nA realización da feira o día 13 de agosto débese a que é o momento con máis poboación no Val Miñor, posto que na época estival a mesma chega mesmo a triplicarse, e ademais ao desenvolverse en domingo atrae tanto a veciños como a visitantes dos arredores.\nA feira contará con animación, obradoiros infantís e pola tarde, poderase gozar da 5ª concentración de dispositivos flotantes “Flota como poidas”.\nDita actividade de dinamización comercial promocionarase mediante cartelería, cuñas de radio, así como en redes sociais.\nOs participantes non asociados a Ovalmi pagarán unha cota de 100 €, mentres que os socios de Ovalmi pagarán unha cota de 40 €.\nOs interesados en participar deben poñerse en contacto coa Asociación de Empresarios OVALMI, a través do teléfono 986 36 67 30 ou por medio do correo asociacion@ovalmi.com, antes do 28 de xullo.


O ciclo ‘Cinema e Resiliencia’ trae ‘Alma mater’, drama sobre a guerra en Oriente Medio\nA película poderase ver de forma gratuíta a partir da 20 horas no salón Olivo do hotel Eurostars Araguaney de Santiago\nA Fundación Araguaney-Puente de Culturas continúa este mércores coa terceira proxección do ciclo “Cinema e Resiliencia”, organizado en colaboración coa Deputación da Coruña. Poderase ver gratuitamente a película de ficción “Alma Mater”, ás 20 horas no salón Olivo do hotel Eurostars Araguaney de Santiago, ata completar o aforo. A temática do ciclo resalta a resiliencia, entendida como a capacidade dos seres humanos para adaptarse positivamente ás situacións adversas, será o eixo central das proxeccións.\nDada a situación actual marcada pola pandemia da COVID, e co fin de garantir a seguridade dos espectadores do ciclo, a Fundación Araguaney-Puente de Culturas estableceu un estrito protocolo, con medidas de hixiene, protección e aforo á sala #culturasegura. Recoméndase asistir á proxección con antelación polo que se habilitará o acceso 20 minutos antes. Será obrigatorio o uso de máscara e xel hidroalcohólico, manter a distancia de seguridade, usar o asento asignado e evitar as aglomeracións na entrada e saída do recinto.\nSerá indispensable a reserva previa de invitacións gratuítas no correo electrónico inscripciones@araguaney.com (nome + teléfono), cun máximo de dous por persoa. Cada inscrición abrirase a semana anterior á proxección e finalizará ás 15 horas do propio día da sesión. Non será posible reservar entradas para varias películas de maneira simultánea. A Fundación Araguaney-Puente de Culturas celebra o ciclo como preámbulo da Semana de Cine Euroárabe AMAL 2021, da que proximamente se darán a coñecer os detalles da súa programación.\nMércores-13 de outubro. 20 horas\n“Alma Mater” (Título orixinal: Insyriated). Ficción. Philippe Van Leeuw / Bélxica, Francia e O Líbano / 2017/ 85 minutos. Oum Yazan, nai de tres fillos, atrapada dentro da súa casa, converteu o seu apartamento nun porto seguro para a súa familia e veciños, tratando de protexelos da guerra.\nPhilippe Van Leeuw é un director de cinema e guionista belga. Fixo o seu debut coa longametraxe “The Day God Walked Away” (2009). A cinta “Alma Mater” recibiu o Premio do Público no Festival de Berlín e o Gran premio do público ao mellor filme no Festival de Sevilla.


Ahmed03 - Desgalipedia\nPosiblemente en 2008 (só 11 anos)\nVandalismo, sabotaxe e facer merda nos cueiros.\nQuizais quixo dicir: Lev Vaca\n— Google sobre Ahmed03\nPor favor faime administrador en uncyclopedia.info porque tiveches un malvado que me desterrou.\n— Ahmed03 en todas as wikis\nAhmed03 é un dos vándalos non só na sagrada Desgalipedia, senón tamén en todas as wikis do mundo, querendo arruinar unha chea de código e formato inútiles que non fan nada e maldicindo sempre ao administrador maligno que o bloqueou.\n1.1 Como actúa\nBasicamente é unha versión similar á unha moza retardada, só un rapaz inmaduro que acaba de descubrir a masturbarse pola Marcelinha, fixo unha conta nunha incrible wiki que ten os incribles tres usuarios activos alí (un deles é bot de Carlb e sempre edita ás 9:00 hora local) e comezou a errar cun dos usuarios alí. Pero para a desgraza do chitposter, é un dos administradores malignos que non o aguantou tanto e lle deu un bloqueo infinito.\nUnha vez repugnado e despois de horas de chorar no colo da súa nai e levando ao seu Toddynho, comezou a perseguir ao stewards en todos os wikis, desde os anárquicos wikis dirixidos polos peores stewards ata os máis esquecidos creados no quinto do inferno. A pesar de que está prohibido en practicamente o 99.99999% dos wikis de internet, elude o bloqueo usando proxies, acosando aos sysops e aos burócratas para desterralo, mentres bebe ao seu Toddynho e maldice a este JPLSilva que nin sabe que existía nese momento. sitio como pode nin sequera ser en realidade.\nCrea unha conta monicreque e comeza a estender varios códigos inútiles no sitio.\nEntón, pídelle promocionarche como administrador bondoso do sitio.\nRevive temas vellos e charla con sysops ou burócratas momificados durante séculos de inactividade.\nSe ves a alguén polo nome de JPLSilva, comeza a maldicelo unha e outra vez.\nE a última hora da tarde acende a televisión para ver os Teletubbies, Peppa Pig ou Strawberry Shortcake.\nTraído desde "https://desgalipedia.org/index.php?title=Ahmed03&oldid=153143"\nA última edición desta páxina foi o 24 de outubro de 2019 ás 04:53.


Nigrán homenaxea ao mestre republicano José Vázquez Grela, fusilado no 36\n23 de Outubro de 2015 | Redacción\t| Nigrán\nJosé Vázquez Grela coa súa familia. Vázquez Grela é o primeiro home pola esquerda na primeira fila\nO Concello de Nigrán súmase ao ‘Día da Restauración da Memoria Lingüística de Galicia’ cun acto este sábado 24 ás 12.00 horas no cemiterio municipal do Ceán no que se honrará ao mestre republicano fusilado José Vázquez Grela, unha vez que a lápida foi trocada e traducida ao galego polo consistorio co beneplácito da familia.\nAntes deste acto, descubrirase unha placa na entrada ao camposanto co lema “En memoria de todas as persoas que aquí xacen, porque grazas a ellas Galicia segue a ter cultura e lingua de seu” e posteriormente se realizará un acto de firma de derradeiras vontades para que todo aquel que o desexe exprese por escrito a decisión de que unha vez falecido a súa liturxia sexa en galego (na propia capela do camposanto).\nO alcalde de Nigrán, Juan González, se sumará á firma e anima a tódolos veciños a que tamén o fagan. Este Día de Restauración da Memoria Lingüística está promovido pola Asociación de Funcionarios para a Normalización Lingüística e por vez primeira na súa historia o Concello de Nigrán se suma.\nAs lápidas dos camposantos galegos demostran a renuncia dos galegos polo seu idioma: prefiren lembrar aos seus defuntos nunha lingua que non falan no ámbito familiar. “Este é un paso máis deste goberno en apoio da lingua galega e de recuperación da memoria histórica ao mesmo tempo.\nLugar onde repousan os restos de José Vázquez Grela, no cemiterio do Ceán\nQueremos con este acto contribuír a que cambie esa mentalidade que evita o galego nos camposantos”, sinala Juan González, alcalde de Nigrán. Os datos son elocuentes: só unha de cada mil lápidas está escrita en galego; e unicamente un 2% das necrolóxicas publicadas nos xornais está redactada no noso idioma.\nPor outra banda, o rexedor amósase especialmente orgulloso de homenaxear e recordar a figura de Grela, mestre nacional de Nigrán ao que adica moitas páxinas do seu libro ‘Nigrán. Memoria dunha guerra 1936-1939’. “Era unha persoa comprometida socialmente, quixo levar o ensino a tódolos recunchos do municipio e lograr a alfabetización universal como primeiro paso para lograr unha sociedade máis xusta; dende o goberno de Nigrán quixemos aproveitar este acto de restauración da memoria lingüística para recuperar tamén a memoria histórica”, defende González, quen aposta por realizar o ano que ven, 80 anos despois do inicio da Guerra Civil, máis actos nesta liña.\nPrecisamente, Grela ten un parque dende 2011 co seu nome ubicado ao lado de onde era a escola no barrio da Dehesa. O parque bautizouse no mandato de Efrén Juanes a iniciativa do agora alcalde, edil de Cultura entón.\nCoa nova situación política, Grela pensou que a única opción que tiña para sobrevivir era achegarse ao novo réxime e a igrexa, con esta idea chegou a escribir varias veces a nova comisión xestora do Concello dando mostras do seu suposto novo ideario falanxista.\nSen embargo, nada diso lle serviu, o 12 de setembro, ao redor das 12.30 horas da mañá, foron a buscar a Grela a escola interrumpindo a clase, a que asistía o seu fillo pequeno.Todos intuíron o que ía pasar, o propio mestre pediu que o deixaran despedirse da súa esposa e non o deixaron. Metérono no coche patrulla dirección a As Angustias e fixéronlle baixar preto do cemiterio, onde lle deron cinco tiros polas costas e o deixaron morto coa bata ensanguentada. Grela contaba entón con 50 anos.\nMás en esta categoría: « Nigrán súmase á celebración do "Día das Bibliotecas" Nigrán sumouse ao ‘Día da Restauración da Memoria Lingüística de Galicia’ »


carbón arquivos - Un futuro sen carbón\nBy xose, 2 meses 2 meses ago\nBy xose, 7 meses 2 meses ago\nBy xose, 8 meses 8 meses ago\n(13 de decembro de 2019). A extracción do carbón importado que abastece as centrais térmicas de Meirama e As Pontes está a miúdo vencellada a desprazamentos forzados, polución, restrición do acceso á auga, persecución, criminalización ou represión do dereito á protesta. Greenpeace España, en colaboración co Centro de Información sobre Read more…\nCOP25: A plataforma Un futuro sen carbón lembra a empresas, bancos e Goberno estatal que deben cumprir cos seus compromisos para pór fin ao carbón\n(4 de decembro de 2019). As organizacións españolas pertencentes á plataforma europea Un futuro sen carbón (UFSC) lembran, con motivo da COP25 que se celebra en Madrid, que non se pode dar por pechado o carbón en España e que aínda resta moito por facer. O nodo español da plataforma Read more…\nBy xose, 3 anos 3 anos ago\nQue din os programas electorais sobre o carbón?\n(18 de abril de 2019). Revisamos que din sobre as centrais de carbón os programas das candidaturas que concorren en Galicia ás eleccións xerais. O que limos gustounos moi pouco. Os Reis Magos deberían traer o próximo ano moito carbón ás candidatas e candidatos galegos ás eleccións do 28 de Read more…


Os GDR da provincia presentan o seu balance anual | Terrachaxa.com\n4 Feb 2020 Actualidade, Agro, Terra Chá Actualidade, Agro, Terra Chá\nA Consellería do Medio Rural achegou nos dous últimos anos 9,7 millóns de euros en axudas xestionadas polos seis Grupos de Desenvolvemento Rural (GDR) da provincia de Lugo. Con este investimento apoiaron 139 proxectos que permitiron a consolidación de máis de 502 postos de traballo e a creación de 114 novos empregos no rural lucense.\nO delegado territorial da Xunta en Lugo, José Manuel Balseiro, fixo hoxe balance da actividade dos GDR nas dúas últimas convocatorias (2018-2019 e 2019-2020), e lembrou que o pasado venres rematou o prazo de presentación de solicitudes para as iniciativas a desenvolver no período 2020-2021. Estivo acompañado polos presidentes de cinco dos GDR: Vidal Martínez Sierra (A Mariña), José Ángel Santos (Lugo), José Fernández (Vales e Montes Orientais), José Manuel Arias (Ribeira Sacra), e Ramiro Moure (Miño-Ulla). Xunto co GDR da Terra Chá abarcan a totalidade do territorio da provincia.\nBalseiro destacou o papel das axudas da Axencia Galega de Desenvolvemento Rural (Agader) e dos GDR -os xestores da medida Leader nos distintos territorios- porque “serven de osíxeno para o noso país, de pulo para os que apostan polo rural como un lugar de oportunidades”.\n“Son unha das mellores armas que temos para apoiar aos que apostan por investir, innovar e cooperar, por traballar polo agro galego”, engadiu. Neste sentido, explicou que os proxectos beneficiados suman un investimento mobilizado próximo aos 20 millóns de euros. Poden ser iniciativas empresariais ou ben medidas sen ánimo de lucro impulsadas por administracións e outras entidades en beneficio da comunidade. “Todas teñen en común que están dirixidas á mellora da contorna rural”, afirmou o delegado.\nEntre os proxectos desenvoltos neste bienio figuran obras de recuperación e rehabilitación do patrimonio, iniciativas para a posta en marcha de novos recursos turísticos, para a creación ou mellora de áreas recreativas e sendeiros, ou proxectos empresariais que teñen que ver con eidos de especial interese na nosa provincia, como o agrícola e forestal, os servizos sociais, ou a acción cultural e turística.\nEtiquetas agroBalanceGDRTerra CháXunta de Galicia\nAnterior As Pontes insta de xeito unánime á modificación da lei do sector eléctrico\nSeguinte O Concello de Outeiro de Rei entrega os premios do concurso de postais